ԱՄՓՈՓԱԹԵՐԹ 1
«ՍԱՀՄԱՆԱՅԻՆ ՇԵՐՏՈՒՄ ԵՎ ՍԱՀՄԱՆԱՅԻՆ ԳԵՏԻ ԱՓԵՐԻՆ ԳՏՆՎՈՂ ՀԱՆՔԱՎԱՅՐԵՐՈՒՄ ՕԳՏԱԿԱՐ ՀԱՆԱԾՈՆԵՐԻ ԱՐԴՅՈՒՆԱՀԱՆՄԱՆ ԱՇԽԱՏԱՆՔՆԵՐ ԻՐԱԿԱՆԱՑՆՈՂ ՀԱՆՈՒԹԱԲԱՐՁԻՉ ԵՎ ՀԱՆՈՒԹԱՓՈԽԱԴՐԻՉ ՏԵԽՆԻԿԱԿԱՆ ՄԻՋՈՑՆԵՐԸ, ՕԳՏԱԿԱՐ ՀԱՆԱԾՈՆ ՏԵՂԱՓՈԽՈՂ ԲԵՌՆԱՏԱՐ ԱՎՏՈՄՈԲԻԼՆԵՐԸ ՋԻՊԻԷՍ (ԳԼՈԲԱԼ ՏԵՂՈՐՈՇՄԱՆ ՀԱՄԱԿԱՐԳ) ՀԱՄԱԿԱՐԳՈՎ ԿԱՀԱՎՈՐԵԼՈՒ ԵՎ ԱՅԴ ՀԱՄԱԿԱՐԳԸ ՍԵՐՎԵՐԱՅԻՆ ԵՆԹԱԿԱՌՈՒՑՎԱԾՔԻՆ ԱՆԽԱՓԱՆ ՄԻԱՑՎԱԾ ԼԻՆԵԼՈՒ ՊԱՅՄԱՆՆԵՐԻ, ԻՆՉՊԵՍ ՆԱԵՎ ՆՇՅԱԼ ՀԱՄԱԿԱՐԳՈՎ ՍՏԱՑՎՈՂ ՏՎՅԱԼՆԵՐԻՆ ՀԱՍԱՆԵԼԻՈՒԹՅՈՒՆ ՈՒՆԵՑՈՂ ՄԱՐՄԻՆՆԵՐԻ ՑԱՆԿԻ, ՏՎՅԱԼՆԵՐԻ ՄՇԱԿՄԱՆ ՈՒ ՓՈԽԱՆԱԿՄԱՆ ԿԱՐԳԻ, ՀԱՄԱԿԱՐԳԻ ԱՆՎՏԱՆԳՈՒԹՅԱՆ ԱՊԱՀՈՎՄԱՆ ՊԱՀԱՆՋՆԵՐԻ, ՀԱՄԱԿԱՐԳԻՑ ՕԳՏՎԵԼՈՒ ԿԱՐԳԻ ԵՎ ՀԱՄԱԿԱՐԳԻ ՇԱՀԱԳՈՐԾՄԱՆ ԿԱՆՈՆՆԵՐԸ ՍԱՀՄԱՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ ՆԵՐԿԱՅԱՑՎԱԾ ԱՌԱՋԱՐԿՈՒԹՅՈՒՆՆԵՐԻ

	
Բարձր տեխնոլոգիական արդյունաբերության նախարարություն
	11.03.2026 թ.

	
	N 01/15.2/1691

	[bookmark: _heading=h.96qw8rjdspop]Ի պատասխան Ձեր՝ 2026 թվականի փետրվարի 26-ի թիվ ԴԽ//7067-2026 գրության՝  Հայասատանի Հանրապետության կառավարության «Սահմանային շերտում և սահմանային գետի ափերին գտնվող հանքավայրերում օգտակար հանածոների արդյունահանման աշխատանքներ իրականացնող հանութաբարձիչ և հանութափոխադրիչ տեխնիկական միջոցները, օգտակար հանածոն տեղափոխող բեռնատար ավտոմոբիլները ջիպիէս (գլոբալ տեղորոշման համակարգ) համակարգով կահավորելու և այդ համակարգը սերվերային ենթակառուցվածքին անխափան միացված լինելու պայմանները, ինչպես նաև նշյալ համակարգով ստացվող տվյալներին հասանելիություն ունեցող մարմինների ցանկը, տվյալների մշակման ու փոխանակման կարգը, համակարգի անվտանգության ապահովման պահանջները, համակարգից օգտվելու կարգը և համակարգի շահագործման կանոնները սահմանելու մասին» որոշման նախագծի (այսուհետ՝ Նախագիծ) վերաբերյալ տեղեկացնում եմ հետևյալը՝
1. Նախագծի 1-ին կետի 1-ին ենթակետով հաստատվող հավելված 1-ի (այսուհետ՝ Հավելված 1) 4-րդ կետի և 5-րդ կետի 2-րդ ենթակետում «Սույն որոշման 2-րդ և սույն հավելվածի 5-րդ կետերով» բառերն առաջարկում եմ փոխարինել «Սույն որոշման 3-րդ և սույն հավելվածի 3-րդ կետով» բառերով՝ նկատի ունենալով, որ տեղեկատվություն ներկայացնելու հետ կապված հարաբերությունները նախատեսված են Նախագծի 3-րդ և Հավելված 1-ի 3-րդ կետերով:
	
















1. Ընդունվել է:
Նշյալ կարգավորումները հանվել են լրամշակված նախագծից Վարչապետի աշխատակազմի պետաիրավական վարչության դիտարկման հիման վրա։


	2. Հավելված 1-ի 7-րդ կետում հղում է կատարվում նույն 7-րդ կետին՝ նախատեսելով, որ հիշյալ կետում նշված պայմանների առկայությամբ օգտակար հանածոների արդյունահանման կամ փոխադրման իրականացումն առաջացնում է վարչական պատասխանատվություն, մինչդեռ հիշյալ կետով չեն նախատեսվում պայմաններ սահմանող դրույթներ: Հետևաբար, նշված կետում անհրաժեշտ է վերանայել ներքին հղումը:
	2. Ընդունվել է:
Նախագծում հղումը ճշգրտվել է:

	
Շրջակա միջավայրի նախարարություն
	11.03.2026թ.

	
	N 1/02.5/2092

	 Կառավարության որոշման նախագծի (այսուհետ՝ նախագիծ) վերաբերյալ դիտողություններ և  առաջարկություններ.
1. Նախագծի N1 հավելվածի 6-րդ, 7-րդ կետերում ճշտել «Սույն հավելվածի 7-րդ կետի 1-ին ենթակետում», «Սույն հավելվածի 7-րդ կետում» հղումները։
	
 
1. Ընդունվել է:
Նախագծում հղումը ճշգրտվել է:

	
Վարչապետի աշխատակազմի տեսչական մարմինների համակարգման գրասենյակ
	10.03.2026թ.

	
	N //7664-2026

	Ի պատասխան Ձեր՝ 2026 թվականի փետրվարի 26-ի թիվ ԴԽ//7067-2026 գրության՝ քննության առնելով Կառավարության որոշման նախագիծը (այսուհետ՝ Նախագիծ)՝ հայտնում եմ հետևյալը․
1. Նախագծի Հավելված N 1-ի 3-րդ կետում առաջարկում եմ «Ընդերքօգտագործող» բառը փոխարինել «Ընդերքօգտագործման» բառով, ինչպես նաև հստակեցնել ընդերքօգտագործման իրավունք ստացած տնտեսավարող սուբյեկտների կողմից օգտակար հանածոների արդյունահանման աշխատանքները սկսելուց առաջ, յուրաքանչյուր տարի սահմանային գոտի մուտք գործելու թույլտվություն ստանալու նպատակով ազգային անվտանգության բնագավառի պետական լիազորված մարմին դիմելու վերաբերյալ դրույթը՝ այն համատեքստում, որ «Պետական սահմանի մասին» օրենքի տրամաբանությամբ թույլտվություն պահանջվում է ոչ թե սահմանային գոտի, այլ սահմանային շերտ մուտք գործելու համար Վերոգրյալից զատ, պարզ չէ, թե արդյոք սահմանվող կարգավորումը ենթադրում է ցանկացած մուտքի համար թույլտվության ստացում, թե՝ օրինակ, տարեկան կտրվածքով։

	



1. Ընդունվել է:
Նշյալ կարգավորումները հանվել են լրամշակված նախագծից 

	2. Նախագծի Հավելված N 1-ի 3-րդ կետի 2-րդ ենթակետում առաջարկում եմ հստակեցնել տեխնիկական և տրանսպորտային միջոցները ՋիՊիԷս (GPS) համակարգով կահավորված լինելու և սերվերային ենթակառուցվածքին անխափան միացված լինելու մասին հավաստման վերաբերյալ դրույթը, այն է՝ ինչ բովանդակություն պետք է ունենա հավաստումը։

	2. Ընդունվել է:
Հավելված N 1-ի 3-րդ կետը հանվել է լրամշակված նախագծից:

	3. Նախագծի Հավելված N 1-ի 4-րդ կետում, 5-րդ կետի 2-րդ ենթակետում, 6-րդ և 7-րդ կետերում անհրաժեշտ է շտկել կատարված հղումները, քանի որ դրանք բովանդակային առումով կիրառելի չեն։
	3. Ընդունվել է:
Նախագծում հղումները շտկվել են։ 

	4. Նախագծի Հավելված N 1-ի 5-րդ կետով փաստացի թվարկվում են այն դեպքերը, երբ հանութաբարձիչ և հանութափոխադրիչ տեխնիկական միջոցների, ինչպես նաև օգտակար հանածոն տեղափոխող բեռնատար ավտոմոբիլների շահագործումը համարվում է ՋիՊիԷս (GPS) համակարգով չկահավորված, սակայն, թվարկվող բոլոր դեպքերը ենթադրում են ՋիՊիԷս (GPS) համակարգի խափանում, անջատում, և այլն, այսինքն՝ նախատեսված չէ այն դեպքը, երբ առհասարակ բացակայի ՋիՊիԷս (GPS) համակարգը։
	4. Ընդունվել է:
Լրամշակված նախագծի Հավելված N 1-ի 3-րդ կետում կատարվել է համապատասխան լրացում:

	5. Նախագծի Հավելված N 1-ի 5-րդ կետի 2-րդ ենթակետում անհրաժեշտ է հստակեցնել տեղեկատվությունը թերի ներկայացնելու վերաբերյալ եզրույթը, այն է՝ ինչ չափանիշների հիման վրա է գնահատվելու վերջինիս թերի լինելը՝ հաշվի առնելով դրա իրավական հետևանքները։
	5. Ընդունվել է:
Լրամշակված նախագծի Հավելված N 1-ի 3-րդ կետը խմբագրվել է:

	6. Նախագծի Հավելված N 1-ի 8-րդ կետում լրացուցիչ հստակեցման կարիք ունի լիազորված պետական մարմինների կողմից տվյալներին հարցման հիման վրա հասանելիության վերաբերյալ եզրույթը։ 
	6. Ընդունվել է:
Կատարվել է խմբագրում։

	7. Նախագծի Հավելված N 1-ի 9-րդ կետում առկա է դրույթ առ այն, որ ՋիՊիԷս (GPS) համակարգը պետք է ապահովի տվյալների ավտոմատ, անընդհատ և իրական ժամանակում արձանագրում և պահպանում՝ առանց օգտագործողի միջամտության հնարավորության։ Մեջբերված կարգավորումն առաջարկում եմ սահմանել այն տրամաբանությամբ, որ դրանք համարվելու են համակարգը Նախագծի իմաստով ՋիՊիԷս (GPS) համակարգ համարվելու պայման, որի արդյունքում գործնականում թվարկվող պայմաններից մեկի բացակայության պարագայում դիտարկվելու է, որ այն առհասարակ բացակայում է։ Հակառակ պարագայում խնդրահարույց է լինելու գնահատել, օրինակ, արդյոք որևէ թվարկված պայմաններից մեկի բացակայության պարագայում պետք է դիտարկվի, որ օրենսդրությամբ սահմանված՝ ՋիՊիԷս (GPS) համակարգի առկայությունը և կիրառելիությունը ապահովված է, թե՝ ոչ։ 
Նույն դիտարկումը վերաբերում է նաև Նախագծի Հավելված N 3-ի 14-րդ կետում նշված՝ ՋիՊիԷս (GPS) համակարգի անվտանգության ապահովման նպատակով սահմանվող պարտադիր պահանջներին, ինչպես նաև 19-րդ կետում նշված՝ ՋիՊիԷս (GPS) համակարգի խափանման, տեխնիկական անսարքության կամ սերվերային ենթակառուցվածքի հետ կապի խզման դեպքում ընդերքօգտագործողի պարտավորություններին։ Այս տրամաբանության համատեքստում կստացվի, որ օրինակ, եթե առկա է համակարգ, որը, սերվերից անջատված է, ապա այդ դեպքը պետք է դիտարկվի որպես առհասարակ ՋիՊիԷս (GPS) համակարգի բացակայություն։
	7. Ընդունվել է:
Լրամշակված նախագծի Հավելված 1-ում լրացվել է նոր 8-րդ կետ, նույն տրամաբանությամբ Հավելված 3-ը լրացվել է նոր 15-րդ կետով:

























	8. Նախագծի Հավելված N 2-ի 1-ին կետի 3-րդ ենթակետում «արածքային» բառը անհրաժեշտ է փոխարինել «տարածքային» բառով՝ շտկելով նախարարության անվանման մեջ առկա վրիպակը։
	8. Ընդունվել է:
Նախագծում կատարվել է համապատասխան փոփոխութուն:

	9. Նախագծի Հավելված N 3-ի 6-րդ կետի համաձայն՝ որոշման 2-րդ հավելվածով սահմանված մարմինները, որոնց ցանկում առկա է նաև սահմանվող պահանջների պահպանման նկատմամբ վերահսկողություն իրականացնող՝ Հայաստանի Հանրապետության բնապահպանության և ընդերքի տեսչական մարմինը, օգտակար հանածոների արդյունահանման աշխատանքներ իրականացնող հանութաբարձիչ և հանութափոխադրիչ տեխնիկական միջոցների, ինչպես նաև օգտակար հանածոն տեղափոխող բեռնատար ավտոմոբիլների տեղաշարժի վերաբերյալ պահպանվող տվյալների մասին տեղեկատվությունը կարող են ստանալ հարցման հիման վրա։ Վերոգրյալի վերաբերյալ հարկ է նշել, որ Հայաստանի Հանրապետության ընդերքի մասին օրենսգրքի համաձայն նշված մարմինները փաստացի պետք է ունենան տեխնիկական, տրանսպորտային միջոցների տեղաշարժն արձանագրող սերվերային ենթակառուցվածքին շուրջօրյա հասանելիություն, սակայն, այդ հասանելիության ապահովման մասով որևէ իրավակարգավորում Նախագծում չի սահմանվում։ 
	9. Ընդունվել է:
Լրամշակված նախագծի Հավելված 3-ում լրացվել է նոր 6-րդ կետ:

	10. Նախագծի Հավելված N 3-ի 11-րդ կետում առկա է դրույթ առ այն, որ տվյալների փոխանցման ընթացքում պետք է պահպանվեն տեղեկատվական անվտանգության և պետական գաղտնիքի, ինչպես նաև օրենքով պաշտպանվող այլ գաղտնիքների վերաբերյալ պահանջները։ Որևէ առարկություն չունենալով սահմանվող դրույթի բովանդակության մասով, այնուամենայնիվ, առաջարկում եմ այն հստակեցնել՝ այն համատեքստում, որ վերջինս գործնականում չդիտարկվի որպես խոչընդոտ՝ պետական կառավարման համակարգի մարմիններին (օրինակ՝ Տեսչական մարմին) իրենց գործառույթները իրականացնելու համար անհրաժեշտ տեղեկություն ստանալու համատեքստում։
	10. Ընդունվել է:
Օրենքով սահմանված կարգով և համապատասխան լիազորությունների շրջանակներում անհրաժեշտ տեղեկատվությունը կտրամադրվի իրավասու պետական մարմիններին, այդ թվում՝ վերահսկողական գործառույթներ իրականացնող մարմիններին՝ միաժամանակ ապահովելով տեղեկատվական անվտանգության և օրենքով պաշտպանվող գաղտնիքների պահպանման պահանջները։

	11. Նախագծի Հավելված N 3-ի 12-րդ կետում անհրաժեշտ է հստակեցնել տվյալների տեղեկատվական, տեխնիկական և կազմակերպչական անվտանգության բավարար մակարդակի վերաբերյալ դրույթը։
	11. Ընդունվել է:
Լրամշակված նախագծում  նշյալ կարգավորումը վերախմբագրվել է:

	[bookmark: _heading=h.efgnmk3jfrab]
Ազգային անվտանգության ծառայություն
	11.03.2026թ.

	
	N 11/373

	Կառավարության որոշման նախագծի վերաբերյալ ներկայացվում են հետևյալ առաջարկությունները.
1. Նախագծի 1-ին հավելվածի 3-րդ կետում «սահմանային գոտի» բառերը փոխարինել «սահմանյաին շերտ» բառերով:
	

1.Ընդունվել է:
Նախագծի Հավելված N 1-ի 3-րդ կետը հանվել է լրամշակված նախագծից Վարչապետի աշխատակազմի պետաիրավական վարչության դիտարկման հիման վրա։


	2. Նախագծի 1-ին հավելվածի 3-րդ կետի 1-ին ենթակետի «դ» պարբերությունից հանել «(առկայության դեպքում)» բառերը:
	2. Ընդունվել է:
 Նախագծի Հավելված N 1-ի 3-րդ կետը հանվել է լրամշակված նախագծից Վարչապետի աշխատակազմի պետաիրավական վարչության դիտարկման հիման վրա։


	2.  Նախագծի 1-ին հավելվածի 3-րդ կետի 1-ին ենթակետը լրացնել հետևյալ բովանդալությամբ նոր՝ «է» պարբերությունով.
«է. շահագործող անձանց անձնագրային տվյալները և անձնագրի կամ նույնականացման քարտի պատճենները:»:
	3. Չի ընդունվել:
Նախագծի Հավելված N 1-ի 3-րդ կետը հանվել է լրամշակված նախագծից Վարչապետի աշխատակազմի պետաիրավական վարչության դիտարկման հիման վրա։

	3.  Նախագծի 1-ին հավելվածի 4-րդ կետի,5-րդ կետի 2-րդ ենթակետի, 6-րդ և 7-րդ կետերի հղումներն անհրաժեշտ է շտկել:
	4. Ընդունվել է:
Նշված հղումները շտկվել են նախագծում:


	5.  Միաժամանակ հաշվի առնելով այն հանգամանքը, որ սահմանային շերտ անձանց և տրանսպորտային միջոցների մուտք գործելու կարգը սահմանված է Կառավարության 2011 թվականի մայիսի 12-ի N 735-Ն որոշմամբ՝ վերոնշյալ նախագծով առաջարկվող իրավակարգավորումների ամբողջական ներդաշնակեցումն ապահովելու նպատակով անհրաժեշտ է փոփոխություններ կատարել նաև Կառավարության նշված որոշման մեջ՝ համապատասխան տնտեսվարողների կողմից նախագծի 1-ին հավելվածով նախատեսված փաստաթղթերի ներկայացման վերաբերյալ կարգավորումներ սահմանելու նպատակով:
	5. Ընդունվել է:
Կառավարության 2011 թվականի մայիսի 12-ի N 735-Ն որոշմամբ կարգավորվում են սահմանային շերտ անձանց և տրանսպորտային միջոցների մուտք գործելու ընդհանուր ընթացակարգերը։ Ներկայացված նախագիծը, սակայն, չի փոփոխում սահմանային շերտ մուտք գործելու ընդհանուր ռեժիմը և չի սահմանում անձանց կամ տրանսպորտային միջոցների մուտքի թույլտվության նոր կարգ։



	
Պաշտպանության նախարարություն
	09.03.2026թ.

	
	N ՊՆ/510/3017

	Կառավարության որոշման նախագծի վերաբերյալ դիտողություններ և առաջարկություններ չունենք:
	

	
Բնապահպանության և ընդերքի տեսչական մարմին
	          27.02.2026թ.

	
	N 01/29.2/11/1412

	Ի պատասխան Ձեր 2026 թվականի փետրվարի 26-ի թիվ ԴԽ//7067-2026 գրության՝ հայտնում եմ, որ ««Հայաստանի Հանրապետության ընդերքի մասին օրենսգրքում փոփոխություններ և լրացումներ կատարելու մասին» օրենքի կիրարկումն ապահովող միջոցառումների ցանկը հաստատելու մասին» N 114-Ա որոշման հավելվածի առաջին կետի վերաբերյալ Բնապահպանության և ընդերքի տեսչական մարմինն առաջարկություններ և դիտողություններ չունի։
	

	
Գլխավոր դատախազություն

	17.03.2026թ.

	
	N 02//6635-2026

	Կառավարության որոշման նախագծի վերաբերյալ դիտողություններ և առաջարկություններ չկան:
	

	
Արտաքին գործերի նախարարություն

	24.03.2026թ.

	
	N 1111/12341-26

	Հայտնում ենք, որ ՀՀ կառավարության որոշման նախագծի վերաբերյալ ՀՀ արտաքին գործերի նախարարությանը դիտողություններ և առաջարկություններ չունի:

	

	
Արդարադատության նախարարություն

	11.05.2026թ.

	
	N /27.2.1/21618-2026

	1. ՀՀ կառավարության որոշման նախագծի (այսուհետ՝ նախագիծ) 3-րդ կետում անհրաժեշտ է հստակեցնել, թե որ տեղեկատվության մասին է խոսքը։
	Այդ առումով հարկ է նշել, որ հղումները կատարվում են հստակ և ուղղակի, արգելվում է կատարել շրջանաձև հղումներ, երբ նորմը, որին հղում է կատարվում, իր հերթին հղում է կատարում նախորդ նորմին։ Հիշյալ դիտողությունը բխում է «Նորմատիվ իրավական ակտերի մասին» օրենքի 17-րդ հոդվածի 4-րդ և 5-րդ մասերի պահանջներից: 
	
1. Ընդունվել է:
Որոշման նախագծի 3-րդ կետը հանվել է լրամշակված նախագծից Վարչապետի աշխատակազմի պետաիրավական վարչության դիտարկման հիման վրա։


	2. Նախագծի 1-ին հավելվածի 3-րդ կետի համաձայն՝ ընդերքօգտագործման իրավունք ստացած տնտեսվարող սուբյեկտներն օգտակար հանածոների արդյունահանման աշխատանքներն սկսելուց առաջ, յուրաքանչյուր տարի սահմանային շերտ մուտք գործելու թույլտվություն ստանալու նպատակով ազգային անվտանգության բնագավառի պետական լիազորված մարմին են ներկայացնում ընդերքօգտագործման իրավունքով սահմանափակված տարածքներում շահագործվող ՋիՊիԷս (GPS) համակարգով կահավորված հանութաբարձիչ և հանութափոխադրիչ տեխնիկական միջոցների, ինչպես նաև օգտակար հանածոն տեղափոխող բեռնատար ավտոմոբիլների վերաբերյալ ամբողջական տեղեկատվություն, ներառյալ տեխնիկական և տրանսպորտային միջոցների՝ քանակը, մակնիշը և մոդելը, արտադրության տարեթիվը, պետական հաշվառման համարանիշը, նույնականացման (սերիական) համարը, շահագործման վայրը (հանքավայրի (տեղամասի) անվանումը), շահագործող անձանց անձնագրային տվյալները և անձնագրի կամ նույնականացման քարտի պատճենները։ 
	Այս առումով հայտնում ենք, որ շահագործման վայրի անվանումը և շահագործող անձանց անձնագրային տվյալները և անձնագրի կամ նույնականացման քարտի պատճենների պահանջը չեն հանդիսանում հանութաբարձիչ և հանութափոխադրիչ տեխնիկական միջոցների, ինչպես նաև բեռնատար ավտոմոբիլների վերաբերյալ տեխնիկական և տրանսպորտային միջոցների տեղեկատվություն։ 
	Հարկ է նշել, որ 1-ին հավելվածով սահմանվում են սահմանային շերտում և սահմանային գետի ափերին գտնվող հանքավայրերում օգտակար հանածոների արդյունահանման աշխատանքներ իրականացնող հանութաբարձիչ և հանութափոխադրիչ տեխնիկական միջոցների, ինչպես նաև օգտակար հանածոն տեղափոխող բեռնատար ավտոմոբիլների ՋիՊիԷս համակարգով կահավորման, այդ համակարգը սերվերային ենթակառուցվածքին անխափան միացված լինելու պայմանները։ Ուստի 1-ին հավելվածի 3-րդ կետի 1-ին ենթակետի «զ» և «է» պարբերություններն անհրաժեշտ է վերանայել։
	Միաժամանակ, «Անձնական տվյալների պաշտպանության մասին» օրենքի 5-րդ հոդվածի 2-րդ մասի համաձայն նախատեսվում է՝ անձնական տվյալներ մշակողը պարտավոր է անձնական տվյալները մշակել այն նվազագույն քանակով, որն անհրաժեշտ է օրինական նպատակներին հասնելու համար: Այնինչ, 1-ին հավելվածի 3-րդ կետի 1-ին ենթակետի «է» պարբերությունում պահանջվում է անձի և՛ անձնագրային տվյալները և՛ անձնագրի կամ նույնականացման քարտի պատճենները, ուստի դրույթն անհրաժեշտ է վերանայել։ 
	Հայտնում ենք նաև, որ «օգտակար հանածոների արդյունահանման աշխատանքներն սկսելուց առաջ» արտահայտությունն անորոշ է, ուստի անհրաժեշտ է հստակեցնել։
	2. [bookmark: _heading=h.1j762gjmxbxb][bookmark: _heading=h.mymdo6puod5a]Մասամբ է ընդունվել:
[bookmark: _heading=h.xyqducxy7ulv]
[bookmark: _heading=h.ivr45rwfadbt]Նշյալ կարգավորումը հանվել է լրամշակված նախագծից Վարչապետի աշխատակազմի պետաիրավական վարչության դիտարկման հիման վրա։


	3. Նախագծի 1-ին հավելվածի 7-րդ կետով Վարչական իրավախախտումների վերաբերյալ Հայաստանի Հանրապետության օրենսգրքին կատարված հղումը առաջարկում ենք վերանայել, քանի որ նշված հոդվածը 9-րդ մաս չունի: 
	3. Չի ընդունվել
2025թ. նոյեմբերի 11-ին ընդունված «Վարչական իրավախախտումների վերաբերյալ օրենսգրքում փոփոխություն կատարելու մասին» ՀՕ-396-Ն օրենքի համաձայն՝ Օրենսգրքի 60.1-ին հոդվածի 9-րդ մասն ուժի մեջ է մտնելու Հայաստանի Հանրապետության ընդերքի մասին օրենսգրքի 15-րդ հոդվածի 2-րդ մասի 29-րդ կետով սահմանված ենթաօրենսդրական նորմատիվ իրավական ակտն ուժի մեջ մտնելու պահից: 

	4․ Նախագծի 1-ին հավելվածի 9-րդ կետի առաջին պարբերության «ՋիՊիԷս (GPS) համակարգը պետք է ապահովի տվյալների ավտոմատ, անընդհատ և իրական ժամանակում արձանագրում և պահպանում՝ առանց օգտագործողի միջամտության հնարավորության, ներառյալ՝» բառերն անհրաժեշտ է փոխարինել «ՋիՊիԷս (GPS) համակարգը ներառում է հետևյալ տեխնիկական պահանջները՝» բառերով, նկատի ունենալով, որ նշված նախադասությունն ըստ էության կրկնում է 9-րդ կետի առաջին նախադասությունը։
	 4. Ընդունվել է:
 Նախագծում կատարվել է համապատասխան փոփոխութուն:

	5․ Նախագծի 1-ին հավելվածի 10-րդ կետն անհրաժեշտ է վերանայել՝ նկատի ունենալով, որ 2-րդ նախադասությունն ըստ էության կրկնում է 9-րդ կետի 2-րդ նախադասության դրույթը։
	5. Ընդունվել է:
 Նախագծում կատարվել է համապատասխան փոփոխութուն:

	6․ Նախագծի 1-ին հավելվածի 12-րդ կետում անհրաժեշտ է վերանայել հղումը «12-րդ» կետին, քանի որ նշված պայմանները 11-րդ կետում են ամրագրված։ 
	6. Ընդունվել է:
 Նախագծում կատարվել է համապատասխան փոփոխութուն:

	7․ Նախագծի 3-րդ հավելվածի 14-րդ կետի 2-րդ ենթակետով նախատեսված կարգավորումը կրկնվում է 13-րդ կետով նախատեսված կարգավորման հետ (տվյալների կորուստը, աղավաղումը)։
	Սույն դիտողությունը վերաբերում է նաև 15-րդ կետի 1-ին ենթակետին (չարտոնված ֆիզիկական կամ ծրագրային միջամտությունը)։
	Միևնույն ժամանակ վերջին կետում առաջարկում ենք նախատեսել լոգավորման վերաբերյալ կարգավորումներ, որպեսզի պարզ լինի, թե ով կամ երբ է մուտք գործել սերվերային ենթակառուցվածքի համակարգ։ 
	7. Ընդունվել է:
Նախագծի նշյալ կետերը խմբագրվել են՝ կրկնվող կարգավորումները բացառելու և տեղեկատվական անվտանգության պահանջները հստակեցնելու նպատակով։ Միաժամանակ 14-րդ կետը լրացվել է 5-րդ ենթակետով, որով նախատեսվել է սերվերային ենթակառուցվածքում օգտվողների մուտքերի և համակարգում կատարվող գործողությունների լոգավորման պարտադիր պահանջ։ 

	8.Նախագծի 3-րդ հավելվածի 16-րդ կետով Հավելված N 1-ի 5-րդ կետին կատարված հղումը առաջարկում ենք վերանայել, և համապատասխան հղումը տալ հիշյալ հավելվածի 7-րդ կետին։
	8. Ընդունվել է:
Նախագծում կատարվել է համապատասխան փոփոխութուն:

	9․Միևնույն ժամանակ նույն հավելվածի 16-րդ կետում «1-5-րդ ենթակետերով» բառերն անհրաժեշտ է փոխարինել «1-3-րդ ենթակետերով» բառերով, քանի որ 14-րդ կետը երեք ենթակետ ունի։ 
	Միաժամանակ, նույն կետում անհրաժեշտ է վերանայել հղումը 1-ին հավելվածի 5-րդ կետին, քանի որ նշված կետում իրավական հետևանքներ չեն նախատեսվում, հավանաբար խոսքը 7-րդ կետի մասին է։
		Միաժամանակ, նախագիծն անհրաժեշտ է համաձայնեցնել նաև ՀՀ պետական եկամուտների կոմիտեի հետ։
	9. Ընդունվել է:
 Նախագծում կատարվել է համապատասխան փոփոխութուն:








	
Պետական եկամուտների կոմիտե 
	22.05.2026թ.

	
	N 01/3-2/31557-2026

	Հայաստանի Հանրապետության կառավարության որոշման նախագծի վերաբերյալ հայտնում ենք, որ առաջարկություններ չունենք։

